
СПОМЕНАВАНЕ НА БЪЛГАРИЯ В 
АНОНИМНАТА ГРУЗИНСКА ХРОНИКА ОТ 
ХГУ ВЕК “КАМТААГМЦЕРЕЛИ” 


Станимир Звездов 


Грузинският летописен свод “Картлис Цховреба” представля- 
ва най-важния източник от домашен характер за древната и средновеков- 
ната история на грузинците. Гой включва в себе си десет произведения 
написани в периода между ХГи ХГУ век. Важна роля за опазването на 
този исторически паметник има грузинския цар Вахтанг УГ (1675 - 1737), 
който събрал специална комисия от най-образованите хора на царството 
си, които да редактират “Картлис Цховреба” и да положат основите на 
неговото продължение. Анонимната Грузинска хроника, наричана и Сто- 
летна летопис е последното произведение от т. нар. Стар цикъл на “Кар- 
тлис Цховреба”. За съжаление началото и края на този извор не са се запа- 
зили през вековете и авторът и остава неизвестен. В “Жамтаагмцерели” се 
описва историята на Грузия през смутния ХШ век, когато Грузия била 
подложена на монголските нашествия". Във връзка с монголските нашес- 
твия се съдържат и две известия за България и българите. В първото све- 
дение се споменава следното: 

“Тук ще се върнем към по-рано споменатия Чингиз-каену (Чин- 
гис хан). Щом татарите достигнали нашата страна, гоненият султан Джа- 
лалдин избягал и напуснал царството си. |Гатарите| лесно превзели Ту- 
ран, Турция и цял Хорасан (дн. Средна Азия). И поделил (Чингис хан) на 
четири части войската и определил четиримата си сина за ханове: на пър- 
вородния Гуши дал половината войска и го изпратил във Велика Кипча- 
кия до |страните| Мрака, Овсетия (страната на аланите), Хазария, Рус до 
боргарите и сърбите и до всички хора на Северен Кавказ, както споменах 
вече. На втория си син Чагата дал войска и страната на уйгурите до Са- 

марканд и Бухара до страната Алмалик, която вероятно е Туран. На тре- 
тия син, Окоте, дал престола си, както и Каракурум (столицата на монго- 
лите), Чин-Мачин (Китай) и страните Емелия, Кутак и Хатаети. Четвър- 
тият син наричали Гули, дал му войска и земите на изток от земите на 
Окоте”?. 

Това известие на анонимния автор е поставено в часта за уп- 
равлението на грузинската царица Русудан (1223 - 1245). Дъщеря на цари- 
ца Тамара (1184 - 1213), чието управление се счита за “Златен век” на сред- 
новековна Грузия, тя имала лошия късмет да живее в твърде смутни вре- 
мена. В края на 1225 година бягайки от монголите в Грузия нахлул владе- 
телят на Хорезъм, Джалал ал-Дин, който разбил грузинците при Гарниси 
в началото на 1226 година. През нейното управление Грузия била притис- 
ната и от монголите, които нахлули през 1236 година и подчинили по- 
голямата част от Източна Грузия, а царица Русудан се изтеглила в запад- 
ната част на страната, като се принудила да плаща данък и да изпраща 
войски в кампаниите им”. 

Споменатите в известието синове на Чингис хан (1206 - 1227) - 
Туши, Чагата, Окоте и Тули са всъщност изопачени форми на Джучи, Ча- 
тагай, Угедей и Толуй. Частичен превод на пасажа е направил и Реваз Си- 
радзе, но той погрешно смята, че сведението за Туши всъщност се отнася 
за Бату, син на Джучи и внук на Чингис хан“. В настоящата статия ни ин- 
тересува пасажът за Гуши, т. е. Джучи, който според описанието получил 
половината войска и задачата да покори Запада, чак до България и Сър- 
бия. За тази заповед споменава и Рашид ад-Дин, но изглежда, че Джучи не 
изпълнил разпореждането на баща си, а се оттеглил във владенията си в 
Южен Сибир. Това принудило Чингис хан да прати войска срещу него, но 
междувременно Джучи починал неочаквано в началото на 1227 година”. 

Това известие показва, че монголите имали амбициите да по- 

корят целият Запад чак до земите на българите и сърбите, за които може 
би са научили от разузнавателния поход на Субутей и Джебе през 1221 - 
1223 година, когато монголите преминали цял Иран, Прикавказието и нах- 
лули в Източна Европа, като разбили обединената армия на руси и кума- 
ни в битката при Калка през 1223 година. 

В друг откъс от Анонимната грузинска хроника също се споме- 
нава името България: 

“Тогава великият каен Бато, който владеел Кипчакия и Овсе- 
тия (страната на аланите), Хазария, Рус, България до сърбите... 

След смъртта на Чингиз хан през 1227 година неговият син Уге- 
дей го наследил, като Велик хан. При него монголската експанзия про- 
дължила изключително активно. В периода 1237 - 1242 година всички мон- 
голски принцове участвали в грандиозен поход насочен към Европа. В 
него взел активно участие и синът на Джучи, Бату, който наследил от ба- 
ща си Кипчакските степи. В този поход били присъединени руските кня- 
жества, като бил отворен пътя и към вътрешността на Европа. През про- 
летта на 1241 година монголите нахлули в полските земи, но в битката 
при Легнице на 9 април 1241 година, макар и победата да била тяхна, пре- 
търпели толкова загуби, че се изтеглили на юг. На 11 април 1241 година в 
битката при река Шайо бил разбит и краля на Унгария Бела ГУ (1235 - 
1270), който побягнал и потърсил убежище на далматинските острови. 
Един значителен отряд монголи възглавяван от Кадан го преследвал на 
запад, след това преминал през Босна и Сърбия и се насочил към Бълга- 
рия. Медувременно Бату получил известие, че Великият хан Угедей е по- 
чинал на 11 декември 1241 година. За да се избере новият Велик хан, Бату 
и другите принцове трябвало да присъстват в столицата на Монголската 
империя, Каракорум?. Това ги принудило да се изтеглят, но преди това 

войската на Кадан нахлула в България от запад, а от северозапад към не- 
говата войска се включили и отрядите на Бату за да преброят войските си. 
По всичко изглежда, че регентството на малолетния български цар Коло- 
ман ГАсен (1241 - 1246) не успяло да се справи с татарската угроза, защото 
в съчинението на монаха Вилхелм Рубрук се споменава, че България е пла- 
щала данък на татарите“. Във връзка с това твърдение на Вилхелм Рубрук 
е интересно и сведението на Анонимната грузинска хроника от ХГУ век 
“Жамтаагмцерели”, която твърди, че България била владяна от Бату. Раз- 
бира се в случая това сведение трябва да се тълкува не като тотална власт, 
а че България била принудена да плаща данък на татарите на хан Бату, 
основателят на Златната Орда. Гова известие на анонимния грузински кни- 
жовник е още едно доказателство, че през 1241/1242 година България би- 
ла принудена да плаща данък на татарите. 

Макар и твърде откъслечни сведенията за България в Аноним- 
ната грузинска хроника от ХГУ век допълват картината за отношението 
на монголите към България по време на тяхната експанзия в първата по- 
ловина на ХШ век. 

